મુંબઈ, 8 જુલાઈ : હૃતિક રોશનની બ્રેન સર્જરી સફળતાપૂર્વક થઈ ગઈ છે. મુંબઈની હિન્દુજા હૉસ્પિટલમાં હૃતિકની સર્જરી દરમિયાન તેમનો આખો પરિવાર એટલે કે પિતા રાકેશ રોશન, પત્ની સુઝાન રોશન સાથે હતાં. ગઈકાલે થયેલી સર્જરી બાદ હવે હૃતિકને આગામી બુધવારે હૉસ્પિટલમાંથી રજા આપી દેવામાં આવશે. હૃતિક રોશનની બ્રેન સર્જરી ગઈકાલે સાંજે શરૂ થઈ. હૃતિક રોશનને બપોરે 2-3 વાગ્યે હિન્દુજા હૉસ્પિટલે દાખલ કરયા અને ત્યાં તેમની ઉપર સર્જરી કરાઈ. હૃતિક રોશને પોતાની બ્રેન સર્જરી અગાઉ ફેસબુક ઉપર પણ બે સ્ટેટસ અપડેટ કર્યાં.